हैंगिंग मैन कैंडलस्टिक पैटर्न

हैंगिंग मैन कैंडलस्टिक पैटर्न एक तरह का सिंगल कैंडलस्टिक पैटर्न है जो मजबूत अप ट्रेंड के बाद बनता है और यह एक बेयरिश कैंडलस्टिक पैटर्न है जो मंदी का इशारा करता है और यह संकेत देता है कि अप ट्रेंड अब कमजोर हो चुका है और यहाँ से डाउन ट्रेंड चालू हो सकता है | 

जब किसी कैन्डल में सिर्फ ऊपर की तरफ हल्की बॉडी होती है और उस कैंडलस्टिक के नीचे का विक/शैडो कैन्डल्स्टिक की बॉडी से दोगुनी और उससे ज्यादा होती है | ऐसी कैन्डल को हम हैंगिंग मैन कैंडल कहते हैं | 

परंतु अब अगर आप यह सोच रहे हैं की ऐसा कैन्डल हैमर कैन्डल भी होता है तो मैं आपको बताना चाहूँगा हैमर कैन्डल डाउन ट्रेंड के बाद बनता है पर हैंगिंग मैन कैंडलस्टिक पैटर्न अपट्रेंड के बाद बनता है | 

हैंगिंग मैन पैटर्न एक ट्रेंड रीवर्सल पैटर्न है जो ट्रेंड के बदलने का संकेत देता है | यह पैटर्न बुलिश ट्रेंड के बाद बनता है और यह इशारा करता है कि अब शेयर का प्राइस नीचे या सकता है |

हैंगिंग मैन कैंडलस्टिक पैटर्न का रंग 
वैसे हैंगिंग मैन कैंडलस्टिक पैटर्न में रंग का कोई खास महत्व नहीं होता है, महत्व होता है जगह का जैसे कि कहाँ पर यह पैटर्न बन रहा है | चाहे यह पैटर्न लाल रंग का बने या हरे रंग का यह पैटर्न वैसा ही परिणाम देता है बस आपको कॉन्फर्मैशन का इंतज़ार करना होता है |

शूटिंग स्टार और हैंगिंग मैन कैंडलस्टिक पैटर्न में अंतर 
इस वाले खंड में हम  हैंगिंग मैन कैंडलस्टिक पैटर्न और शूटिंग स्टार कैंडलस्टिक पैटर्न के बीच के अंतर और समानता को समझने का प्रयास करेंगे | 

अगर बात करें इन दोनों कैंडलस्टिक पैटर्न की समानता की तो इनमे बहुत सारी समानताएं है जैसे कि - 

 ये दोनों पैटर्न रीवर्सल पैटर्न हैं जो ट्रेंड के बदलने का संकेत देते हैं  | 
 यह दोनों पैटर्न अपट्रेंड के बाद बनते हैं, जिससे पता चलता है कि अब प्राइस नीचे गिर सकता है |
 ये दोनों के दोनों पैटर्न एक मजबूत बेयरिश कैंडलस्टिक पैटर्न है, जो मंदी की तरफ इशारा करते हैं | 

और रही बात अंतर की तो सबसे बड़ा और सबसे पहला अंतर तो यह है कि ये दोनों पैटर्न दिखने में उलटे होते हैं |